جمهورباشقانی رجب طیب اردوغان، سوریه‌ده فرات چایینین دوغوسوندا‌کی ترور کوریدورونو پارام‌پارچا ائتمک‌ده قرارلی اولدوقلارینی دئدی.
پرزیدنت اردوغان، باشقانی اولدوغو عدالت و قالخیتما پارتیسینین (آک پارتی) باشکند آنکارادا گئنیشلندیریلمیش ائل باشقانلاری توپلانتی‌سین‌دا دانیشدی.
۲۷ می‌ده عراقین قوزئیینده‌کی بؤلوجو ترور هؤرگوتو پ‌کاکایا قارشی باشلادیلان پنجه عملیاتینا دایر ده دگرلندیرمه‌لر وئرن اردوغان،
"(اؤنجه‌کی هفته) عراقین اربیل شهرینده‌کی کونسوللوق چالیشانیمیزا سالدیری، عملیاتیمیزین نه قدر اویغون اولدوغونون تاییدی‌دیر. مقصدیمیز تروریستلری سرحد خطین‌ده‌کی سیلدیریم داغلار یئرینه، سرحدیمیزین درحال اوزرین‌ده‌کی دوزه‌ن‌لیک‌ده قارشیلاییب انگلله‌یه‌جک بیر گوونلیک خطی یاراتماقدیر. بونو باشاردیغیمیزدا اینشاالله (ترور هؤرگوتونون یووالاندیغی) قندیل دئیه بیر مسئله‌میز ده قالمایاجاق" ایفاده‌لرینی ایشلتدی.
اردوغان، آمریکا بیرلشمیش دؤولتلری ایله سوریه‌ده تهلوکه‌سیز بؤلگه گؤروشمه‌لری قونوسوندا دا،
"نه شکیل‌ده نتیجه‌له‌نرسه نتیجه‌له‌نسین، بیز فراتین دوغوسونداکی ترور کوریدورونو پارام‌پارچا ائتمک‌ده قرارلیییق" دئیه دانیشدی.
روسیادان آلینان اس-۴۰۰ هاوا ساوونما سیستملرینین مونتاژ و تعلیم مرحله‌لریندن سونرا آوریل ۲۰۲۰ده آکتیو اولاراق ایستیفاده ائدیلمه‌یه باشلانیلاجاغینی بیلدیرن جمهورباشقانی اردوغان، آمریکانین اف-۳۵ ساواش اوچاق‌لارینی وئرمه‌مه‌سی حالین‌دا،
"یئنه تدبیرلریمیزی آلاریق، باشقا یئرلره دؤنه‌ریک" دئدی.
اردوغان سوریه مسئله‌سین‌ده،
"بوگون بؤلگه‌ده‌کی خاریجی گوجلره گووه‌نه‌رک قوچاق‌لیق ائد‌نلر، یارین، یا تورپاغین آلتینا گیره‌جک و یا ذلته راضی اولاجاق‌دیر" دئدی.
"تورکیه هله ده آوروپانین ان یاخین، ان گوج‌لو، ان قازانجلی، هر باخیم‌دان پتانسیلی ان یوکسک دوست نامیزدی‌دیر" دئیه‌ن اردوغان،
"ائله ده قالماق ایسته‌ییریک. یئتر کی، آوروپالیلارین دا عینی نیت‌ده اولدوغونو گؤرک. بیزه بیر آددیم گلنه بیز اون آددیم گئدریک" دئدی.
